Det er ikke tilfeldig at journalisten har fått besøke gården til Lister. Han er nemlig en av de industrialiserte grisebøndene som bruker aller minst antibiotika i Storbritannia.

Lister tar med Martiniussen for å vise han mølla, der antibiotika blandes inn i fôret. I et hjørne bak et gitter står et titalls sekker med antibiotika. Sekker med premiks som blandes ut i maten til grisene. I tillegg bruker han amoxicillin. En bredspektret antibiotika som står på Verdens helseorganisasjons liste over “essensielle medisiner”.